Harry von Pistohlkors

Heinrich (Harry) Nikolai Alexander von Pistohlkors (27. juuni (vkj) 1870 Rutikvere − 3. november 1947) oli baltisaksa päritolu põllumees, mõisaomanik ja toimetaja.

Elulugu
Ta sündis Rutikvere mõisniku Adolf Friedrich Alexander von Pistohlkorsi (1820−1896) ja tema abikaasa Mathilda Dorothea von Festi (1832−1907) pojana.Genealogisches Handbuch der baltischen Ritterschaften, Teil: Livland). Görlitz: Verlag E. U. Starke, 1929, lk 1022-3 . 1892. aastal lõpetas Viljandi maagümnaasiumi, aastatel 1892−1894 õppis Tartu ülikoolis ökonoomiat. 1894. aastal läbis ta väeteenistuse. Seejärel täiendas end 1894−1897 Bonni ja 1897−1898 Heidelbergi ülikoolis. Filosoofiadoktori kraadi sai 1898. aastal. 

Naasis Liivimaale ja oli tegev Liivimaa sotsieteedis. Aastal 1904 sai ta Tartu-Võru rahukohtunikuks. Teenis välja titulaarnõuniku auastme. 1905−1906 reisis ta Šveitsi Lausanne′i, kus õppis sealses ülikoolis ajalugu. 

Kuni 1912. aastani oli ta väljaande Baltische Wochenschrift für Landwirtschaft toimetaja ning kirjutas ka ilukirjandust.Pistohlkors, Harry Nikolai von. Nachrichten über die Adelsgeschlechter Scott of Craighall, Pistolekors und von Pistohlkors. Im Auftrag des Familienverbandes derer von Pistohlkors zusammengestellt in den Jahren 1894−1914. Teil I. Dorpat: Gedruckt bei H. Laakmann, 1914, lk 112-3 .

Tegevus mõisaomanikuna
1902. aastal ostis ta Tartu lähedal Vorbuse mõisa.Kinnistute register. Nr 39. Vorbuse mõis . Ta laiendas seda oluliselt ja korraldas selle põhjalikult ümber. Selle tulemusel õnnestus tal oma tulusid kolmekordistada. 1916. aastal rüüstasid mõisa aga Vene sõjaväelased ja ta müüs selle ära.Baron Scott gen. Pistohlkors, Heinrich Nikolai. Nachrichten über die Adelsgeschlechter Scott of Craighall, Pistolekors, von Pistohlkors, Baron Pistolkors, Baron Scott genannt Pistolekors und von Pistohlkors. Teil II. Zusammengestellt in den Jahren 1914−1924. Rummelsburg: Gedruckt bei Otto Hasert, 1926, lk 554 . 1917. aastal ostis ta Läänemaal Voose, Massu ja Mõisaküla mõisa, mis võõrandati tema käest 1919. aastal.Kinnistute register. Nr 325. Voose mõis .

Teoseid
Baron Scott gen. Pistohlkors, Heinrich Nikolai. Nachrichten über die Adelsgeschlechter Scott of Craighall, Pistolekors, von Pistohlkors, Baron Pistolkors, Baron Scott genannt Pistolekors und von Pistohlkors. Teil II. Zusammengestellt in den Jahren 1914−1924. Rummelsburg: Gedruckt bei Otto Hasert, 1926 . 
Pistohlkors, Harry Nikolai von. Nachrichten über die Adelsgeschlechter Scott of Craighall, Pistolekors und von Pistohlkors. Im Auftrag des Familienverbandes derer von Pistohlkors zusammengestellt in den Jahren 1894−1914. Teil I. Dorpat: Gedruckt bei H. Laakmann, 1914 .
Pistohlkors, Harry Nikolai von. Livlands Kampf um deutschtum und Kultur: eine Übersicht aller bedeutungsvollen Ereignisse aus der Geschichte der alten ordensgebietes Livlands. Puttkammer & Mühlbrecht, 1918. 

Vaata ka
Pistohlkors
Vorbuse mõis

Viited

Harry
Kategooria:Liivimaa aadlikud
Kategooria:Vorbuse mõisnikud
Kategooria:Sündinud 1870
Kategooria:Surnud 1947